கேள்வி: சினெப் - தயாரிப்பு பற்றி விளக்கவும்.
பதில்: நபாம் எனப்படும் எத்திலீன்பிசு(டைதயோகார்பமேட்டு) சோடியம் உப்பை வெண் துத்தம் சேர்த்து சூடுய்படுத்துவதால் சினெப் உருவாகிறது. இச்செயல்முறையில் நபாமும் துத்தநாக சல்பேட்டும் ஒரு தெளிக்கும் கோபுரத்தில் கலக்கப்படுகின்றன. பட்டுப்போன்ற மென்மையான தோலுடைய பூஞ்சைக் காளான்கள், துரு, செந்தீச்சுவாலை முதலியவற்றை கட்டுப்படுத்த சினெப் பயன்படுகிறது. அமெரிக்காவில் ஒரு காலத்தில் இதை பொதுவான ஒரு பூச்சிக் கொல்லியாக பதிவு செய்திருந்தார்கள். இருப்பினும் அந்நாட்டின் சுற்றுச்சூழல் பாதுகாப்பு முகமையின் சிறப்பு ஆய்வறிக்கையைத் தொடர்ந்து அனைத்துப் பதிவுகளும் இரத்து செய்யப்பட்டன. பல நாடுகளில் சினெப்பின் பயன்பாடு தொடர்ந்தது.
கேள்வி: சினெப் - கட்டமைப்பு என்பது என்ன?
பதில்: சினெப் சேர்மம் துத்தநாகமும் டைதயோகார்பமேட்டும் சேர்ந்த பல்லுருவ அணைவுச் சேர்மமாகும். இப்பலபடியில் Zn(டைதயோகார்பமேட்டு)2 துணை அலகுகள் ஓர் எத்திலீன் (-CH2CH2-) பின்பரப்புடன் இணைக்கப்பட்டுள்ளன. இதற்குரிய ஆதாரச் சேர்மம் [Zn(S2CNEt2)2]2 ஆகும். இதில் ஒரு சோடி நான்முக துத்தநாக மையங்கள் ஒரு கந்தக மையத்துடன் பாலம் அமைத்துள்ளனBonamico, M.; Mazzone, G.; Vaciago, A.; Zambonelli, L., "Structural studies of metal dithiocarbamates. III. The Crystal and Molecular Structure of Zinc Diethyldithiocarbamate", Acta Crystallogr. 1965, volume 19, pp. 898-909. .